Քիրսթի Քովենթրի

**Քիրսթի Լի Քովենթրի Սյուարդ** (, ), զիմբաբվեցի լողորդուհի և քաղաքական գործիչ, միջազգային օլիմպիական շարժման գործիչ, օլիմպիական կրկնակի չեմպիոն, աշխարհի յոթակի չեմպիոն, Աֆրիկյան խաղերի 14-ակի հաղթող, աշխարհի բազմակի ռեկորդակիր։ Զիմբաբվեի պատմության մեջ ամենատիտղոսակիր մարզուհին։ Մասնագիտացած էր թիկնալողում և համակցված լողում:

Զիմբաբվեի երիտասարդության, սպորտի, արվեստի և հանգստի նախարար () 2018 թվականի սեպտեմբերի 10-ից՝ նախագահ Էմերսոն Մնանգագվայի օրոք։ ՄՕԿ-ի գործադիր խորհրդի անդամ, ՄՕԿ-ի մարզիկների հանձնաժողովի նախագահ։

2025 թվականի մարտի 20-ին Միջազգային օլիմպիական կոմիտեի 144-րդ նստաշրջանում ընտրվել է կազմակերպության 10-րդ նախագահ, այդ պաշտոնը ստանձնել է 2025 թվականի հունիսի 24-ին՝ դառնալով ՄՕԿ-ի առաջին կին և առաջին աֆրիկացի նախագահը։

## Կենսագրություն
ձախից|մինի|231x231փքս| 2009 թվական
ձախից|մինի|272x272փքս| Քովենթրին 2020 թվականի ձմեռային պատանեկան օլիմպիական խաղերում
Քովենթրին ապրել և մարզվել է ԱՄՆ-ի Ալաբամա նահանգում և հանդես է եկել տեղական «Օբեռն Թայգերս» ակումբի կազմում։ ՄՕԿ-ի անդամ է 2013 թվականից։ ՄՕԿ-ի գործադիր խորհրդի անդամ է, 2026 թվականի Դակարի ամառային պատանեկան օլիմպիական խաղերի համակարգող հանձնաժողովի նախագահ։

Քովենթրին նվաճել է Զիմբաբվեի պատմության մեջ նվաճած օլիմպիական 8 մեդալներից 7-ը։ Եվս մեկ ոսկե մեդալ նվաճել է կանանց մականախաղի թիմը 1980 թվականի Մոսկվայի Օլիմպիական խաղերում։ Քովենթրին եղել է Զիմբաբվեի դրոշակակիրը երկու ամառային օլիմպիական խաղերի բացման արարողությունների ժամանակ (2012 և 2016):

Զիմբաբվեի նախագահ Ռոբերտ Մուգաբեն նրան անվանել է «ոսկե աղջիկ», իսկ Զիմբաբվեի ԱՕԿ նախագահ Փոլ Չինյոկան՝ «մեր ազգային գանձը»։

2008 թվականի փետրվարի 16-ին Քովենթրին թարմացրել է լողի համաշխարհային ամենահին ռեկորդներից մեկը՝ 200 մ թիկնալողում, որը պատկանում էր հայտնի հունգարուհի Քրիստինա Էգերսեգիին և պահպանվում էր 1991 թվականի օգոստոսից։ Սակայն 2008 թվականի հուլիսի 5-ին ամերիկուհի Մարգարեթ Հոլցերը Քովենթրիից խլել է համաշխարհային ռեկորդը՝ ցույց տալով 2 րոպե 6,09 վրկ արդյունք։

2013 թվականի օգոստոսի 10-ին Քիրսթի Քովենթրին ամուսնացել է իր մենեջեր Թայրոն Սյուարդի հետ (): 2019 թվականի մայիսին ծնվել է նրա առաջնեկը։

## Մարզական ֆունկցիոների կարիերա
2013 թվականից Քիրսթի Քովենթրին ՄՕԿ-ի և Զիմբաբվեի օլիմպիական կոմիտեի անդամ է։ 2018 թվականից Զիմբաբվեի սպորտի, հանգստի, արվեստի և մշակույթի նախարարն է։

### ՄՕԿ-ի նախագահ
2025 թվականի մարտի 20-ին նա ընտրվել է ՄՕԿ-ի նոր նախագահ՝ պաշտոնավարման ութ տարի ժամկետով։ Դրան կողմ է քվեարկել ՄՕԿ-ի 97 անդամներից 49-ը։ Այսպիսով, նա դարձել է առաջին կինը և առաջին աֆրիկացին, որն զբաղեցնում է ՄՕԿ-ի նախագահի պաշտոնը:

## Նվաճումներ
* 2004 և 2008 թվականների Օլիմպիական խաղերում նա մեդալներ է նվաճել բոլոր 7 մրցատարածություններում, որոնց մասնակցել է։
* 2000 թվականի Սիդնեյի Օլիմպիական խաղերից հետո, որտեղ 16 տարեկանում նրան հաջողվել է հասնել կիսաեզրափակիչ, նա ճանաչվել է Զիմբաբվեի տարվա լավագույն մարզուհի։
* 2004-2005 և 2007-2009 թվականներին 5 անգամ ճանաչվել է Աֆրիկայի լավագույն լողորդուհի։
* Նա նվաճել է Զիմբաբվեի հավաքականի բոլոր անհատական օլիմպիական մեդալները։

## Ծանոթագրություններ

## Արտաքին հղումներ
* Քիրսթի Քովենթրիի կայքը
* 

 
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Միջազգային օլիմպիական կոմիտեի անդամներ
Կատեգորիա:Միջազգային օլիմպիական կոմիտեի նախագահներ
Կատեգորիա:Զիմբաբվեցի լողորդներ